text: Opdatering klokken 19.23: Thisted Landevej er igen åben i begge retninger. To personbiler er torsdag aften kørt sammen i krydset Thisted Landevej/Rullebanen ved Vadum. Uheldet skete klokken 18.14. Krydset blev hurtigt spærret for trafik i retning mod Aabybro, og det har skabt kødannelse, oplyser politiets vagtchef på Twitter. Bilister bliver i stedet ledt gennem Vadum by og Vester Halne. Vagtchefen oplyser desuden, at politi og ambulance er på stedet. Ingen personer er kommet alvorligt til skade ved uheldet.
summary: Et færdselsuheld ved Vadum skabte torsdag aften kø. Ingen kom alvorligt til skade ved uheldet.